CELEX: 62021CN0686
Language: et
Date: 2021-11-15 00:00:00
Title: Kohtuasi C-686/21: Eelotsusetaotlus, mille on esitanud Corte suprema di cassazione (Itaalia) 15. novembril 2021 – VW, Legea S.r.l. versus SW, CQ, ET, VW, Legea S.r.l.

24.1.2022   
            
            
               ET
            
            
               Euroopa Liidu Teataja
            
            
               C 37/18
            
         
      Eelotsusetaotlus, mille on esitanud Corte suprema di cassazione (Itaalia) 15. novembril 2021 – VW, Legea S.r.l. versus SW, CQ, ET, VW, Legea S.r.l.
      (Kohtuasi C-686/21)
      (2022/C 37/25)
      Kohtumenetluse keel: itaalia
      
         Eelotsusetaotluse esitanud kohus
      
      Corte suprema di cassazione
      
         Põhikohtuasja pooled
      
      
         Kassaatorid: VW, Legea S.r.l.
      
         Vastustajad: SW, CQ, ET, VW, Legea S.r.l.
      
         Eelotsuse küsimused
      
      
                  1.
               
               
                  Kas eelviidatud ühenduse õigusnormid (1), mis näevad ette ELi kaubamärgi omaniku ainuõiguse ja ühtlasi võimaluse, et kaubamärk on kaasomandis, näevad kaudselt ette ka selle, et kolmandale isikule võib ühise kaubamärgi kasutamise ainuõiguse tasuta ja tähtajatult anda kaasomanike enamuse otsusega, või on selle andmiseks vaja, et nõusolek oleks ühehäälne?
               
            
                  2.
               
               
                  Kas viimasel juhul on mitme isiku ühises omandis olevate riigisiseste ja ühenduse kaubamärkide puhul ühenduse õiguspõhimõtetega kooskõlas tõlgendada neid ühenduse õigusnorme nii, et kui kaubamärgi kasutusõigus on ühehäälse otsusega tasuta ja tähtajatult kolmandale isikule antud, ei saa üks selle kaubamärgi kaasomanikke sellest otsusest ühepoolselt taganeda; või tuleb ühenduse põhimõtetega kooskõlaliseks pidada hoopis vastupidist tõlgendust, mis välistab selle, et algne tahteavaldus oleks kaasomaniku jaoks alatiseks siduv, seega saab ta sellest taganeda ning taganemisel on sellele kasutusõigusele ka tagajärjed?
               
            
         (1)  Euroopa Parlamendi ja nõukogu 16. detsembri 2015. aasta direktiiv (EL) 2015/2436 kaubamärke käsitlevate liikmesriikide õigusaktide ühtlustamise kohta (ELT 2015, L 336, lk 1); Euroopa Parlamendi ja nõukogu 14. juuni 2017. aasta määrus (EL) 2017/1001 Euroopa Liidu kaubamärgi kohta (ELT 2017, L 154, lk 1).